Document ID: 32014R0068

KOMMISSIONENS FORORDNING (EU) Nr. 68/2014
af 27. januar 2014
om ændring af forordning (EU) nr. 141/2013 om gennemførelse af Europa-Parlamentets og Rådets forordning (EF) nr. 1338/2008 om fællesskabsstatistikker over folkesundhed og arbejdsmiljø for så vidt angår statistikker baseret på interviewundersøgelsen vedrørende sundhed i EU (EHIS) som følge af Kroatiens tiltrædelse af Den Europæiske Union
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1338/2008 af 16. december 2008 om fællesskabsstatistikker over folkesundhed og arbejdsmiljø (1), særlig artikel 9, stk. 1, og
ud fra følgende betragtninger:
(1)
I bilag II til Kommissionens forordning (EU) nr. 141/2013 (2) fastsættes den effektive minimumsstikprøvestørrelse, beregnet med udgangspunkt i en formodning om, at stikprøven er simpelt og tilfældigt udvalgt.
(2)
Det er nødvendigt at tilpasse bilag II til forordning (EU) nr. 141/2013 for at tage hensyn til Kroatiens tiltrædelse.
(3)
Forordning (EU) nr. 141/2013 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System -
VEDTAGET DENNE FORORDNING:
Artikel 1
Bilag II til forordning (EU) nr. 141/2013 erstattes af teksten i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. januar 2014.

Labels: 19
0
9
18
15